L 52/30
BG
Официален вестник на Европейския съюз
20.2.2023 г.
ii) през 60-те дни преди датата на събиране на спермата, овоцитите или ембрионите животните донори са държани в център за изкуствено осеменяване или друг подходящ обект, около който в радиус от най-малко 20 km през трите месеца преди датата на събиране на спермата, овоцитите или ембрионите не е потвърждавано огнище на заразен нодуларен дерматит; iii) животните донори са били клинично прегледани 28 дни преди датата на събиране, както и през целия период на събиране, и не са показали клинични признаци на заразен нодуларен дерматит; б) всяко местоназначение , разположено в друга зона за ваксинация I или II в друга държава членка, при условие че в допълнение към определените в буква а) условия са изпълнени всички посочени по-долу условия: i) животните донори са подложени на изследване за откриване на заразен нодуларен дерматит чрез полимеразна верижна реакция (PCR), извършено върху кръвни проби, взети при започване на периода на събиране на сперма, а след това — най-малко веднъж на всеки 14 дни през периода на събиране на спермата или в деня на събирането на ембрионите и овоцитите, което е показало отрицателни резултати; ii) спермата е подложена на PCR изследване за установяване на заразен нодуларен дерматит; в) всяко местоназначение , разположено в същата или в друга държава членка или когато става въпрос за зона за ваксинация I — към трета държава, ако в допълнение към условията, посочени в буква а), животните донори отговарят на всички други целесъобразни гаранции за здравето на животните, осно­ ваващи се на положителен резултат от оценка на риска във връзка с въздействието на такова изпращане, както и на мерките срещу разпространението на заразен нодуларен дерматит, изисквани от компетентния орган на държавата членка на животновъдния обект на произход и одобрени от компетентните органи на държавите членки на местата на преминаване и на местоназначение , преди изпращането на тази сперма, овоцити или ембриони.
3.4.2.
Движението на пратки със сперма, овоцити и ембриони от говеда може да бъде разрешено от одобрени животновъдни обекти за зародишни продукти или други животновъдни обекти, разположени в зона за ваксинация II, към всяко местоназначение , разположено в друга зона за ваксинация II в същата държава членка. 3.5.
Движение на пратки с непреработени странични животински продукти от говеда от зона за ваксинация I: Движението на пратки с непреработени странични животински продукти от говеда от животновъдни обекти, разположени в зона за ваксинация I, може да бъде разрешено до: а) всяко местоназначение , разположено в същата държава членка, или до всяко местоназначение , разположено в зона за ваксинация I или II в друга държава членка; б) за пратки с кожи — всяко местоназначение , разположено в област в същата или друга държава членка или трета държава, при условие че са изпълнени посочените по-долу условия: i) обработените кожи са подложени на някоя от обработките, посочени в точка 28, букви б)—д) от приложение I към Регламент (ЕС) No 142/2011 на Комисията (1); или ii) обработените кожи са подложени на някоя от обработките, посочени в раздел XIV, глава I, точка 4, буква б), подточка ii) от приложение III към Регламент (ЕО) No 853/2004 на Европейския парламент и на Съвета (2), и са предприети всички предпазни мерки, за да се избегне повторно заразяване с патогенни агенти след обработката.
(1) Регламент (ЕС) No 142/2011 на Комисията от 25 февруари 2011 г. за прилагане на Регламент (ЕО) No 1069/2009 на Европейския парламент и на Съвета за установяване на здравни правила относно странични животински продукти и производни продукти, непредназначени за консумация от човека, и за прилагане на Директива 97/78/ЕО на Съвета по отношение на някои проби и артикули, освободени от ветеринарни проверки на границата съгласно посочената директива (ОВ L 54, 26.2.2011 г., стр. 1).
(2) Регламент (ЕО) No 853/2004 на Европейския парламент и на Съвета от 29 април 2004 г. относно определяне на специфични хигиенни правила за храните от животински произход (ОВ L 139, 30.4.2004 г., стр. 55).